Author: .
Last saved by: sulik

PREDKLADACIA   SPRÁVA

Návrh zákona o ekologickom poľnohospodárskom Ministerstvo pôdohospodárstva SR vypracovalo na základe skutočnosti, že v súčasnosti platný zákon č. 224/1998 Z. z. o ekologickom poľnohospodárstve a výrobe biopotravín v znení zákona č.415/2002 Z. z. nie je kompatibilný s ustanoveniami nariadenia Rady (EHS) č. 2092/91 v znení neskorších predpisov a nariadenia Rady (EHS) č. 94/92 v znení neskorších predpisov týkajúcich sa ekologickej poľnohospodárskej výroby.

       Vypracovanie  zákona  bolo  podmienené závermi misie DG (SANCO) /9109/2003 – MR vykonanej v Slovenskej republike v dňoch 5. až 10. apríla 2003, kde bolo konštatované, že platný zákon č. 224/1998 Z. z. v znení zákona č. 415/2002 Z. z. nie je plne kompatibilný s ustanoveniami nariadení Európskeho spoločenstva o ekologickom poľnohospodárstve. 

	Návrh nového zákona o ekologickom poľnohospodárstve upravuje povinnosti a zodpovednosti vyplývajúce z  ustanovení  uvedených v právnych aktoch Európskych spoločenstiev, menovite nariadení Rady a nariadení Komisie Európskeho spoločenstva, a to nariadenia Rady (EHS) č. 2092/91 v znení neskorších predpisov a nariadenia Rady (EHS) 
č. 94/92 v znení neskorších predpisov.  Nariadenia Európskeho spoločenstva resp. Európskeho hospodárskeho spoločenstva sa dňom nadobudnutia platnosti Zmluvy o pristúpení Slovenskej republiky do Európskej únie stanú záväznými pre SR a budú sa v každodennej praxi ekologickej poľnohospodárskej výroby v celistvosti aplikovať.

	Návrh zákona má nadobudnúť účinnosť dňom nadobudnutia platnosti Zmluvy o pristúpení Slovenskej republiky do Európskej únie.

	Návrh zákona je v súlade s Ústavou Slovenskej republiky s právnym poriadkom SR ako aj medzinárodnými zmluvami, ktorými je Slovenská republika viazaná.